**Glovo отбелязва една година в България с ръст в доставките и в партньорствата с местни компании и куриери**

*Компанията работи с около 3900 куриера и над 2900 търговски партньора, планира разрастване на локалния екип*

**София, 16** **февруари, 2022 г.** – [Glovo](https://about.glovoapp.com/en/), една от водещите световни платформи за доставка на разнообразни стоки, отбелязва тази седмица своята първа година на българския пазар. С разширяване на присъствието през 2021 г. в 9 нови държави и 510 градове, сред които и България, компанията вече оперира в 25 страни и предлага модерни и гъвкави услуги за крайните потребители в областта на онлайн търговията.

За последните 12 месеца у нас, компанията отчита ръст във всички направления, които развива - разширяване на партньорствата с местни компании и доставчици на стоки и услуги, развиване на куриерска мрежа за доставки, увеличаване броя на служителите в българския офис. Glovo обединява около 3900 куриера и работи с над 2900 търговски партньори, с амбицията да разраства екипа на местно ниво.

Поръчките в България, регистрирани през Glovo, показват някои любопитни факти. Така например, усреднената стойност на поръчките, е нараснала от 9,49 евро за поръчка (февруари 2021 г.) до 13,03 евро към този момент. Най-голямата като стойност единична поръчка възлиза на стойност 1068,34 евро. Родните потребители поръчват средно 3,55 продукта в рамките на една покупка и по 3,14 поръчки общо на месец. Топ 3 желанията са свързани с храна и респективно най-популярните търговски партньори на Glovo у нас са веригите McDonald’s, KFC и Hesburger (най-популярните продукти са чийзбургер, мини пилешки бургер и сандвич рокер).

Glovo ще продължи своя план за развитие в целия регион на Централна и Източна Европа, както по отношение на присъствие в нови градове, така и когато става въпрос за нови партньорства. „*Искаме да продължим да инвестираме в подобрено изживяване за клиентите, дългосрочни и устойчиви операции и утвърждаване на бизнес модела в региона чрез иновации. В много страни се развиваме органично, което важи и за България, с амбицията да се превърнем в локално приложение за доставка на електронна търговия за много категории. Нашият фокус ще бъде върху quick commerce - удобната, мигновена доставка, при която потребителите получават продукт или поръчка в рамките на експресна доставка*“, споделя Виктор Ръкариу, регионален генерален мениджър на Glovo за Югоизточна Европа.

Що се касае до потребителския профил на клиентите, Glovo адресира услугите си към всеки, който има нужда от нещо в своя град, при това в най-кратки срокове. *„Последната година и половина промени много навиците на потребителите и техните предпочитания, а търсенето на бърза доставка или доставка в същия ден, все повече се появява като необходимост на пазара.“* – допълва Виктор Ръкариу.

Glovo присъства в 66 населени места в България и включва в приложението си повече от 2900 обекта, сред които национални и локални вериги ресторанти, хранителни магазини, дрогерии, продукти за дома, подаръци, цветя, козметика и продукти за лична грижа.

**- КРАЙ -**

**За Glovo**

Glovo е иновативно мобилно приложение за доставка на разнообразни стоки, което свързва потребителите с ресторанти, аптеки, вериги за хранителни стоки и магазини, и също така включва категория „всичко“, която позволява на хората да поръчват всичко, което пожелаят в техния град. Основана през 2015 г. в Барселона, Glovo е технологична компания, ориентирана към въздействието, която оперира на 25 пазара и в повече от 1300 градове в Южна Европа, Централна Азия и Африка. Нашата визия е да предоставим на потребителите лесен достъп до всичко в техния град, така че да се наслаждават на *това, което искат, когато го искат, където го искат.*

За повече информация, моля посетете: <http://about.glovoapp.com/en/>